JAS "2025Q1

บริษัท จัสมิน อินเตอร์เนชั่นแนล จำกัด (มหาชน) และบริษัทย่อย

หมายเหตุประกอบงบการเงินระหว่างกาลแบบย่อ

สำหรับงวดสามเดือนสิ้นสุดวันที่ 31 มีนาคม 2568

1.	ข้อมูลทั่วไป

1.1	ข้อสมมติทางการบัญชี

ณ วันที่ 31 มีนาคม 2568 กลุ่มบริษัทมีสินทรัพย์หมุนเวียนจำนวน 4,568 ล้านบาท ซึ่งรวมลูกหนี้การค้า                                             ของบริษัทย่อยแห่งหนึ่งจำนวน 2,518 ล้านบาท ที่อยู่ระหว่างรอคำตัดสินของศาลปกครองสูงสุดตาม                               ที่กล่าวไว้ในหมายเหตุประกอบงบการเงินระหว่างกาลข้อ 3 และมีหนี้สินหมุนเวียนจำนวน 3,206 ล้านบาท ต่อมาในเดือนเมษายน 2568 ตามที่กล่าวไว้ในหมายเหตุประกอบงบการเงินระหว่างกาลข้อ 12                                    บริษัท จัสมิน เทคโนโลยี โซลูชั่น จำกัด (มหาชน) (“เจทีเอส”) ซึ่งเป็นบริษัทย่อยของบริษัทฯไม่สามารถไถ่ถอนหุ้นกู้ซึ่งครบกำหนดไถ่ถอนในวันที่ 8 เมษายน 2568 โดยมีมูลค่าที่ยังไม่ได้ไถ่ถอนจำนวน 422 ล้านบาท และเป็นเหตุให้หุ้นกู้รุ่นอื่นจำนวนรวม 213 ล้านบาท มีสิทธิเรียกให้หุ้นกู้ถึงกำหนดชำระโดยพลัน                                 (Cross and Call Default) และหลักทรัพย์ของบริษัทย่อยดังกล่าวถูกขึ้นเครื่องหมาย “CB” (Caution - Business) จากเหตุการณ์ดังกล่าว

ฝ่ายบริหารของกลุ่มบริษัทอยู่ระหว่างการจัดให้มีการประชุมผู้ถือหุ้นกู้เพื่อพิจารณาอนุมัติผ่อนผันระยะเวลาการจ่ายชำระคืนหุ้นกู้ และดำเนินการตามแผนการชำระหนี้ใหม่ ตามที่กล่าวไว้ในหมายเหตุประกอบงบการเงินระหว่างกาล ข้อ 12 โดยเชื่อว่า กระแสเงินสดจากการดำเนินงานของกลุ่มบริษัทจะทำให้บริษัทย่อยสามารถชำระคืนหุ้นกู้ได้เมื่อครบกำหนดไถ่ถอน ภายหลังจากที่ได้รับอนุมัติผ่อนผันจาก                        ที่ประชุมผู้ถือหุ้นกู้ ซึ่งคาดว่าจะสำเร็จลุล่วงไปด้วยดี นอกจากนี้ กลุ่มบริษัทได้เข้าลงทุนในธุรกิจใหม่                                  ที่เกี่ยวข้องกับการถ่ายทอดสดฟุตบอลพรีเมียร์ลีก ตามที่กล่าวไว้ในหมายเหตุประกอบงบการเงินระหว่างกาล ข้อ 7 จึงเชื่อมั่นว่า กลุ่มบริษัทจะยังคงสามารถดำเนินงานได้อย่างต่อเนื่อง ดังนั้นงบการเงินนี้จึงยังคงจัดทำขึ้นโดยใช้เกณฑ์การบัญชีสำหรับกิจการที่ดําเนินงานต่อเนื่อง

1.2	เกณฑ์ในการจัดทำงบการเงินระหว่างกาล

งบการเงินระหว่างกาลนี้จัดทำขึ้นตามมาตรฐานการบัญชี ฉบับที่ 34 เรื่อง การรายงานทางการเงินระหว่างกาล โดยบริษัทฯ นำเสนองบการเงินระหว่างกาลแบบย่อ บริษัทฯ ได้แสดงรายการในงบฐานะการเงิน                    งบกำไรขาดทุนเบ็ดเสร็จ งบการเปลี่ยนแปลงส่วนของผู้ถือหุ้น และงบกระแสเงินสด ในรูปแบบเช่นเดียวกับงบการเงินประจำปี และจัดทำหมายเหตุประกอบงบการเงินระหว่างกาลในรูปแบบย่อ

งบการเงินระหว่างกาลนี้จัดทำขึ้นเพื่อให้ข้อมูลเพิ่มเติมจากงบการเงินประจำปีที่นำเสนอครั้งล่าสุด ดังนั้นงบการเงินระหว่างกาลจึงเน้นการให้ข้อมูลเกี่ยวกับกิจกรรม เหตุการณ์ และสถานการณ์ใหม่ ๆ เพื่อไม่ให้ข้อมูลที่นำเสนอซ้ำซ้อนกับข้อมูลที่ได้รายงานไปแล้ว ผู้ใช้งบการเงินควรใช้งบการเงินระหว่างกาลนี้ควบคู่ไปกับงบการเงินประจำปีล่าสุด

งบการเงินระหว่างกาลฉบับภาษาไทยเป็นงบการเงินฉบับที่บริษัทฯ ใช้เป็นทางการตามกฎหมาย 
งบการเงินระหว่างกาลฉบับภาษาอังกฤษแปลจากงบการเงินระหว่างกาลฉบับภาษาไทยนี้

1.3	เกณฑ์ในการจัดทำงบการเงินรวม

งบการเงินรวมระหว่างกาลนี้จัดทำขึ้นโดยรวมงบการเงินของบริษัทฯ และบริษัทย่อย (“กลุ่มบริษัท”) 
โดยใช้หลักเกณฑ์เดียวกับงบการเงินรวมสำหรับปีสิ้นสุดวันที่ 31 ธันวาคม 2567 และไม่มีการเปลี่ยนแปลงโครงสร้างที่สำคัญเกี่ยวกับบริษัทย่อยในระหว่างงวด

1.4	นโยบายการบัญชี

งบการเงินระหว่างกาลนี้จัดทำขึ้นโดยใช้นโยบายการบัญชีและวิธีการคำนวณเช่นเดียวกับที่ใช้ในงบการเงินสำหรับปีสิ้นสุดวันที่ 31 ธันวาคม 2567

มาตรฐานการรายงานทางการเงินที่มีการปรับปรุงซึ่งมีผลบังคับใช้สำหรับงบการเงินที่มีรอบระยะเวลาบัญชีเริ่มในหรือหลังวันที่ 1 มกราคม 2568 ไม่มีผลกระทบอย่างเป็นสาระสำคัญต่องบการเงินของกลุ่มบริษัท

2.	รายการธุรกิจกับกิจการที่เกี่ยวข้องกัน

ในระหว่างงวด กลุ่มบริษัทมีรายการธุรกิจที่สำคัญกับบุคคลหรือกิจการที่เกี่ยวข้องกัน รายการธุรกิจดังกล่าวเป็นไปตามเงื่อนไขทางการค้าและเกณฑ์ตามที่ตกลงกันระหว่างกลุ่มบริษัทและบุคคลหรือกิจการที่เกี่ยวข้องกันเหล่านั้น ซึ่งเป็นไปตามปกติธุรกิจ ทั้งนี้ ไม่มีการเปลี่ยนแปลงที่มีสาระสำคัญในนโยบาย
การกำหนดราคาของรายการธุรกิจกับกิจการที่เกี่ยวข้องกัน

รายการธุรกิจกับกิจการที่เกี่ยวข้องกันสามารถสรุปได้ดังนี้

ยอดคงค้างระหว่างกลุ่มบริษัทและกิจการที่เกี่ยวข้องกันมีรายละเอียดดังนี้

ยอดคงเหลือของเงินให้กู้ยืมระยะสั้นและเงินกู้ยืมระยะสั้นระหว่างกลุ่มบริษัทและการเคลื่อนไหว
ของเงินกู้ยืมดังกล่าวมีรายละเอียดดังนี้

ค่าตอบแทนกรรมการและผู้บริหาร

3.	ลูกหนี้การค้าและลูกหนี้หมุนเวียนอื่น

ยอดคงเหลือของลูกหนี้การค้าของบริษัท จัสมิน ซับมารีน เทเลคอมมิวนิเคชั่นส์ จำกัด (“เจเอสทีซี”) 
ณ วันที่ 31 มีนาคม 2568 จำนวน 2,518 ล้านบาท เป็นลูกหนี้การค้าจากการให้บริการภายใต้สัญญา
ร่วมลงทุนระหว่างเจเอสทีซีและบริษัท ทีโอที จำกัด (มหาชน) (“ทีโอที”) ซึ่งภายหลังได้ดำเนินการควบรวมเป็นบริษัท โทรคมนาคมแห่งชาติ จำกัด (มหาชน) (“เอ็นที”) ตามที่ได้เปิดเผยไว้ในหมายเหตุประกอบ
งบการเงินข้อ 9 ในงบการเงินประจำปี 2567 ซึ่งเมื่อวันที่ 15 กุมภาพันธ์ 2566 ศาลปกครองกลางได้มี                คำพิพากษาให้บังคับตามคำชี้ขาดของคณะอนุญาโตตุลาการให้เอ็นทีชำระยอดคงค้างพร้อมดอกเบี้ยจำนวน 3,395 ล้านบาท พร้อมดอกเบี้ยของเงินต้นจำนวน 2,518 ล้านบาท นับแต่วันที่เสนอข้อพิพาท 
(22 ธันวาคม 2557) เป็นต้นไป จนกว่าจะชำระเสร็จสิ้น ปัจจุบันคดีอยู่ระหว่างการพิจารณา                                 ของศาลปกครองสูงสุด ผลที่สุดของคดีดังกล่าวจึงยังคงมีความไม่แน่นอน อย่างไรก็ตาม ฝ่ายบริหาร                      ของเจเอสทีซีเชื่อว่า ศาลปกครองสูงสุดจะไม่กลับคำพิพากษาของศาลปกครองกลาง

4.	สินทรัพย์ทางการเงินหมุนเวียนอื่น

ในเดือนมกราคม 2568 บริษัทฯ ได้ขายหน่วยลงทุนทั้งหมดในกองทุนรวมโครงสร้างพื้นฐานบรอดแบนด์อินเทอร์เน็ต สามบีบี (“3BBIF”) เพื่อบริหารสภาพคล่องรองรับการจ่ายชำระค่าสิทธิในการถ่ายทอดรายการฟุตบอล ตามมติอนุมัติของที่ประชุมคณะกรรมการบริษัทฯ เมื่อวันที่ 13 พฤศจิกายน 2567

ณ วันที่ 31 มีนาคม 2568 หน่วยลงทุนในกองทุนรวมวัดมูลค่ายุติธรรมในระดับที่ 2 และตราสารทุนที่อยู่ในความต้องการของตลาด เงินฝากประจำและตั๋วเงินฝาก วัดมูลค่าด้วยมูลค่ายุติธรรมในระดับที่ 1 และ                 ไม่มีการโอนรายการระหว่างลำดับชั้นของมูลค่ายุติธรรม

5.	เงินลงทุนในบริษัทย่อย

ณ วันที่ 31 มีนาคม 2568 กลุ่มบริษัทได้นำหุ้นสามัญของเจทีเอสที่ถือโดยบริษัทย่อยจำนวน 15 ล้านหุ้น               ไปค้ำประกันหุ้นกู้ระยะยาวตามที่กล่าวไว้ในหมายเหตุประกอบงบการเงินระหว่างกาลข้อ 12

บริษัท จัสมิน เทคโนโลยี โซลูชั่น จำกัด (มหาชน) (“เจทีเอส”)

ในระหว่างงวดปัจจุบัน บริษัท พรีเมียม แอสแซท จำกัด ซึ่งเป็นบริษัทย่อยของบริษัทฯ ได้เข้าซื้อหุ้น                เจทีเอสจำนวน 3 ล้านหุ้น คิดเป็นเงินจำนวน 140 ล้านบาท สัดส่วนการถือหุ้นของกลุ่มบริษัทในเจทีเอส                         จึงเพิ่มขึ้นร้อยละ 0.44 และมี “ส่วนต่ำกว่าทุนจากการเปลี่ยนแปลงสัดส่วนเงินลงทุนในบริษัทย่อย” ตามที่ได้แสดงไว้ในงบการเปลี่ยนแปลงส่วนของผู้ถือหุ้นรวมสำหรับงวดปัจจุบัน การเข้าทำรายการดังกล่าวเป็นไปตามมติของที่ประชุมคณะกรรมการบริษัทของบริษัทย่อย

6.	ที่ดิน อาคารและอุปกรณ์

เจทีเอสได้เข้าลงทุนในธุรกิจเหมืองขุดบิทคอยน์ ซึ่งเป็นธุรกิจที่มีความเสี่ยงและความผันผวนของราคา             บิทคอยน์และตัวแปรที่สำคัญต่าง ๆ ซึ่งไม่สามารถควบคุมได้ รวมถึงการเปลี่ยนแปลงของกฎระเบียบและเทคโนโลยีในอนาคต และอาจส่งผลกระทบต่อมูลค่าสินทรัพย์ในธุรกรรมเหมืองขุดบิทคอยน์ในอนาคต อย่างไรก็ตาม ฝ่ายบริหารของกลุ่มบริษัทเห็นว่า การลงทุนดังกล่าวเป็นการลงทุนในระยะยาวที่เพิ่มโอกาสในการสร้างรายได้ให้แก่กลุ่มบริษัท

ณ วันที่ 31 มีนาคม 2568 กลุ่มบริษัทมีมูลค่าสุทธิตามบัญชีของเงินลงทุนในสินทรัพย์ที่เกี่ยวข้องกับธุรกรรมเหมืองขุดบิทคอยน์เป็นจำนวน 210 ล้านบาท (สุทธิจากค่าเผื่อการด้อยค่าของอาคารและอุปกรณ์จำนวน 539 ล้านบาท) และมีมูลค่าสินทรัพย์สกุลเงินดิจิทัลที่ได้จากการขุดและซื้อคงเหลือเป็นจำนวน 43                                  ล้านบาท (เฉพาะบริษัทฯ: 4 ล้านบาท)  ตามที่ได้กล่าวไว้ในหมายเหตุประกอบงบการเงินระหว่างกาลข้อ 8 โดยกลุ่มบริษัทพิจารณามูลค่าที่คาดว่าจะได้รับคืนของหน่วยสินทรัพย์ที่ก่อให้เกิดเงินสดที่เกี่ยวข้องกับธุรกิจเหมืองขุดบิทคอยน์ดังกล่าวจากมูลค่ายุติธรรมหักต้นทุนในการขายโดยใช้มูลค่าต้นทุนทดแทนสุทธิ (Depreciated Replacement Cost) ซึ่งประเมินโดยผู้เชี่ยวชาญอิสระและสอบทานโดยฝ่ายบริหารของ                     เจทีเอสในการประเมินมูลค่ายุติธรรม โดยมีลำดับชั้นของมูลค่ายุติธรรมเป็นระดับ 2 และฝ่ายบริหารของ                      เจทีเอสได้ใช้เป็นเกณฑ์ในการพิจารณาค่าเผื่อการด้อยค่าของสินทรัพย์ดังกล่าว

7.	เงินจ่ายล่วงหน้าค่าสิทธิถ่ายทอดสดฟุตบอลพรีเมียร์ลีก

เมื่อวันที่ 11 พฤศจิกายน 2567 ที่ประชุมคณะกรรมการบริษัทฯ มีมติให้นำเสนอต่อที่ประชุมวิสามัญ             ผู้ถือหุ้นของบริษัทฯ เพื่อพิจารณาอนุมัติการเข้าทำธุรกรรมเพื่อให้บริษัทฯ ได้รับสิทธิแต่เพียงผู้เดียว (Exclusivity right) ในการถ่ายทอดสดรายการฟุตบอลพรีเมียร์ลีกและเอฟเอคัพบนอินเทอร์เน็ตทีวี (Internet TV) และดิจิทัลทีวี (Digital TV) รวมถึงชุดวิดีโอสั้น (Clips package) ตลอดระยะเวลารายการฟุตบอลพรีเมียร์ลีกและเอฟเอคัพ 3 ฤดูกาล ในประเทศไทย ประเทศลาว และประเทศกัมพูชา โดยเริ่มตั้งแต่ต้นฤดูกาลฟุตบอลพรีเมียร์ลีกที่ 2025/26 หรือ 6 ฤดูกาล ในกรณีที่บริษัทฯ ได้รับแจ้งจาก The Football Association Premier League Limited  (FAPL) เป็นลายลักษณ์อักษรภายในวันที่ 1 ธันวาคม โดยมีมูลค่ารวมทั้งสิ้นไม่ต่ำกว่า 560 ล้านเหรียญสหรัฐฯ หรือคิดเป็น 19,168 ล้านบาท และมีมติให้กำหนดวันประชุมวิสามัญผู้ถือหุ้น ครั้งที่ 1/2568 ในวันที่ 7 มกราคม 2568 เพื่อพิจารณาอนุมัติการเข้าทำรายการดังกล่าว ต่อมา บริษัทฯ ได้เข้าลงนามใน Standstill Agreement กับ FAPL เพื่อให้ได้รับสิทธิแต่เพียงผู้เดียว                  โดยสัญญาดังกล่าวจะมีผลจนถึงวันที่ 15 มกราคม 2568 หรือวันที่พ้น 45 วันนับจากวันที่ FAPL นำส่งร่างสัญญาถ่ายทอดสดฟุตบอลพรีเมียร์ลีกให้แก่บริษัทฯ แล้วแต่วันใดจะเกิดขึ้นหลัง (วันสิ้นสุดของ Standstill Agreement) ซึ่งบริษัทฯ จะต้องลงนามสัญญาถ่ายทอดสดฟุตบอลพรีเมียร์ลีกภายในวันสิ้นสุดของ Standstill Agreement โดยบริษัทฯ สามารถขอขยายระยะเวลาออกไปได้หากได้รับความยินยอมจาก FAPL นอกจากนี้บริษัทฯ ได้จ่ายค่าตอบแทนการได้ใช้สิทธิซึ่งต้องชำระล่วงหน้าจำนวน 40 ล้านเหรียญสหรัฐฯ หรือคิดเป็นเงิน 1,369 ล้านบาท โดยบริษัทฯ ได้รับแจ้งจาก FAPL เป็นลายลักษณ์อักษรภายในกำหนดเวลาดังกล่าว เนื่องจากบริษัทฯ อยู่ระหว่างรวบรวมเอกสารรายละเอียดและข้อมูลที่เกี่ยวข้องเพิ่มเติม บริษัทฯ      จึงได้เลื่อนประชุมวิสามัญผู้ถือหุ้นมาเป็นวันที่ 23 มกราคม 2568

ต่อมา เมื่อวันที่ 23 มกราคม 2568 ที่ประชุมวิสามัญผู้ถือหุ้นของบริษัทฯ มีมติอนุมัติการเข้าทำธุรกรรม          การถ่ายทอดสดรายการฟุตบอลพรีเมียร์ลีกและเอฟเอคัพ และอนุมัติการชำระเงินประกันสัญญา Standstill Agreement ให้แก่ FAPL ซึ่งบริษัทฯ ได้ดำเนินการแล้วเมื่อวันที่ 12 พฤศจิกายน 2567 จำนวน 40                           ล้านเหรียญสหรัฐฯ หรือคิดเป็นเงิน 1,369 ล้านบาท นอกจากนี้ ที่ประชุมผู้ถือหุ้นของบริษัทฯ ได้อนุมัติ                              การเข้าทำธุรกรรมเพื่อการเผยแพร่คอนเทนต์รายการฟุตบอลพรีเมียร์ลีกและเอฟเอคัพผ่านแพลตฟอร์มสตรีมมิ่งออนไลน์กับบริษัทที่เกี่ยวข้องกัน

เมื่อวันที่ 30 มกราคม 2568 บริษัทฯ ได้เข้าทำสัญญาการได้รับสิทธิและบริการถ่ายทอดสดฟุตบอล               พรีเมียร์ลีกในประเทศไทย ลาวและกัมพูชากับ FAPL ซึ่งมีมูลค่าสัญญารวมเป็นจำนวน 527                                   ล้านเหรียญสหรัฐฯ หรือคิดเป็นเงิน 17,883 ล้านบาท (อ้างอิงอัตราแลกเปลี่ยนธนาคารแห่งประเทศไทย                                ณ วันที่เข้าทำสัญญา) ทั้งนี้ มูลค่าสัญญาดังกล่าวยังไม่รวมภาษีที่เกี่ยวข้อง โดยตามเงื่อนไขที่ระบุในสัญญา บริษัทฯ จะต้องจ่ายชำระเป็นจำนวน 6 งวด โดยเริ่มจ่ายชำระงวดแรกในวันที่ 28 กุมภาพันธ์ 2568 หรือ                                แบ่งชำระเป็น 12 งวด โดยเริ่มจ่ายชำระงวดแรกในวันที่ 1 กรกฎาคม 2568 ในกรณีที่บริษัทฯ สามารถจัดหาหนังสือค้ำประกันธนาคารพาณิชย์ที่ระบุไว้ในสัญญาให้แก่ FAPL ได้ในวันที่ลงนามในสัญญา ทั้งนี้                               เงินประกันสัญญาจำนวน 40 ล้านเหรียญสหรัฐฯ ถือเป็นส่วนหนึ่งของการจ่ายชำระค่าตอบแทนการได้รับสิทธิดังกล่าว ส่งผลให้มียอดคงเหลือของค่าตอบแทนที่ต้องจ่ายชำระให้แก่ FAPL จำนวน 487                                  ล้านเหรียญสหรัฐฯ หรือคิดเป็นเงิน 16,526 ล้านบาท เมื่อวันที่ 27 กุมภาพันธ์ 2568 บริษัทฯ ได้จ่ายชำระงวดที่ 1 จำนวนประมาณ 53 ล้านเหรียญสหรัฐฯ หรือคิดเป็นเงิน 1,786 ล้านบาท

ณ วันที่ 31 มีนาคม 2568 บริษัทฯ มียอดคงเหลือของค่าตอบแทนที่ต้องจ่ายชำระในอนาคตจำนวน 434 ล้านเหรียญสหรัฐฯ

ต่อมาเมื่อวันที่ 29 เมษายน 2568 บริษัทฯ ได้จ่ายชำระงวดที่ 2 จำนวนประมาณ 44 ล้านเหรียญสหรัฐฯ หรือคิดเป็นเงิน 1,479 ล้านบาท

8.	สินทรัพย์สกุลเงินดิจิทัล

บริษัทฯ วัดมูลค่ายุติธรรมของสินทรัพย์สกุลเงินดิจิทัลตามราคาปิดจาก CoinMarketCap ซึ่งจัดเป็นการวัดมูลค่ายุติธรรมตามข้อมูลระดับ 2

ณ วันที่ 31 มีนาคม 2568 กลุ่มบริษัทมียอดคงเหลือของสินทรัพย์สกุลเงินดิจิทัลเป็นจำนวน 18.22 เหรียญ บิทคอยน์ (31 ธันวาคม 2567: 506.45 เหรียญบิทคอยน์) และเฉพาะบริษัทฯ จำนวน 1.50 เหรียญบิทคอยน์ (31 ธันวาคม 2567: 380.51 เหรียญบิทคอยน์)

9.	สินทรัพย์ไม่มีตัวตน

10.	เจ้าหนี้การค้าและเจ้าหนี้หมุนเวียนอื่น

11.	สัญญาเช่า

11.1	สินทรัพย์สิทธิการใช้

11.2	หนี้สินตามสัญญาเช่า

12.	หุ้นกู้ระยะยาว

เมื่อวันที่ 8 เมษายน 2565 เจทีเอสได้ออกหุ้นกู้ระยะยาวชนิดระบุชื่อผู้ถือ ประเภทไม่ด้อยสิทธิ มีประกัน 
มีผู้แทนผู้ถือหุ้นกู้ และผู้ออกหุ้นกู้มีสิทธิไถ่ถอนหุ้นกู้ก่อนครบกำหนดไถ่ถอน มูลค่าที่ตราไว้หน่วยละ 1,000 บาท ให้แก่ผู้ลงทุนสถาบันและผู้ลงทุนรายใหญ่ เพื่อใช้เป็นเงินลงทุนในธุรกิจเหมืองขุดบิทคอยน์และจ่ายชำระหนี้ให้แก่สถาบันการเงิน เป็นจำนวนเงิน 740 ล้านบาท โดยมีอัตราดอกเบี้ยคงที่ร้อยละ 6.25 ต่อปี มีกำหนดชำระดอกเบี้ยทุก 3 เดือน และมีอายุ 3 ปี นับจากวันออกหุ้นกู้ (ครบกำหนดไถ่ถอนวันที่                           8 เมษายน 2568)

ในเดือนกุมภาพันธ์ 2568 เจทีเอสได้ออกเสนอและเสนอขายหุ้นกู้ระยะยาวชนิดระบุชื่อผู้ถือ ประเภท             ไม่ด้อยสิทธิ มีประกัน มีผู้แทนผู้ถือหุ้นกู้ และผู้ออกหุ้นกู้มีสิทธิไถ่ถอนหุ้นกู้ก่อนครบกำหนดไถ่ถอน ให้แก่ผู้ลงทุนสถาบันและผู้ลงทุนรายใหญ่ เพื่อชำระคืนหุ้นกู้ที่จะครบกำหนดไถ่ถอนในเดือนเมษายน 2568 เป็นจำนวนเงิน 213 ล้านบาท โดยหุ้นกู้ดังกล่าวมีจำนวน 2 ชุด คือ ชุดที่ 1 จำนวน 90.6 ล้านบาท             อายุ 2 ปี อัตราดอกเบี้ยคงที่ร้อยละ 6.85 ต่อปี ชำระดอกเบี้ยทุก 3 เดือน ครบกำหนดไถ่ถอนในวันที่                   21 กุมภาพันธ์ 2570 และหุ้นกู้ชุดที่ 2 จำนวน 122.3 ล้านบาท อายุ 3 ปี อัตราดอกเบี้ยคงที่ร้อยละ 7.25 ต่อปี ชำระดอกเบี้ยทุก 3 เดือน ครบกำหนดไถ่ถอนในวันที่ 21 กุมภาพันธ์ 2571 โดยหุ้นกู้ทั้งสองชุดนี้ค้ำประกันโดยบริษัทฯ

ณ วันที่ 31 มีนาคม 2568 หุ้นกู้ระยะยาวค้ำประกันโดยหุ้นสามัญของเจทีเอสที่ถือโดยบริษัทย่อยแห่งหนึ่ง จำนวน 15 ล้านหุ้น ต่อมาภายหลังรอบระยะเวลารายงานบริษัทย่อยดังกล่าวได้นำหุ้นสามัญของเจทีเอส จำนวน 4 ล้านหุ้น ไปค้ำประกันหุ้นกู้ระยะยาวเพิ่มตามเงื่อนไขที่กำหนดให้หลักทรัพย์ค้ำประกันมีมูลค่า                      ไม่ต่ำกว่า 1.25 เท่าของมูลค่าหุ้นกู้ที่เสนอขายได้ ณ วันที่ออกหุ้นกู้ และมีข้อกำหนดว่าด้วยหน้าที่ของผู้ออกหุ้นกู้ ซึ่งรวมถึงข้อกำหนดเรื่องการดำรงอัตราส่วนทางการเงิน

เมื่อวันที่ 10 มีนาคม 2568 เจทีเอสได้จ่ายชำระคืนหุ้นกู้ซึ่งจะครบกำหนดไถ่ถอนในวันที่ 8 เมษายน 2568 บางส่วน รวมเป็นจำนวน 215 ล้านบาท ต่อมาเมื่อวันที่ 8 เมษายน 2568 เจทีเอสได้จ่ายชำระคืนเพิ่มเติมเป็นจำนวนเงินรวม 104 ล้านบาท

อย่างไรก็ตาม วันที่ 8 เมษายน 2568 เจทีเอสไม่สามารถไถ่ถอนหุ้นกู้ซึ่งครบกำหนดไถ่ถอนในวันดังกล่าวได้ โดยมีมูลค่าที่ยังไม่ได้ไถ่ถอนจำนวน 422 ล้านบาท เหตุการณ์ดังกล่าวถือเป็นเหตุผิดนัดภายใต้ข้อกำหนดว่าด้วยสิทธิและหน้าที่ของผู้ออกหุ้นกู้ (“ข้อกำหนดสิทธิ”) และเป็นเหตุให้หุ้นกู้รุ่นอื่นจำนวนรวม 213  ล้านบาท มีสิทธิเรียกให้หุ้นกู้ถึงกำหนดชำระโดยพลัน (Cross and Call Default) เจทีเอสได้จัดให้มี            การประชุมผู้ถือหุ้นกู้ขึ้นเมื่อวันที่ 8 พฤษภาคม 2568 อย่างไรก็ตาม เนื่องจากมีผู้ถือหุ้นกู้เข้าร่วมประชุม           ไม่ครบเป็นองค์ประชุมตามข้อกำหนดสิทธิ จึงได้กำหนดเลื่อนการประชุมผู้ถือหุ้นกู้ออกไปเป็นวันที่                                     16 พฤษภาคม 2568 เพื่อพิจารณาอนุมัติผ่อนผันให้ขยายระยะเวลาการจ่ายชำระคืนหุ้นกู้จำนวน 422                 ล้านบาท จากเดิมครบกำหนดไถ่ถอนในวันที่ 8 เมษายน 2568 ออกไปเป็นภายในวันที่ 8 กรกฎาคม 2569 โดยให้แบ่งชำระเป็นรายงวด 6 เดือน และเปลี่ยนแปลงอัตราดอกเบี้ยจากเดิมร้อยละ 6.25 เป็นร้อยละ 7.00 ต่อปี นอกจากนี้ เจทีเอสได้กำหนดเลื่อนการประชุมผู้ถือหุ้นกู้รุ่นอื่นออกไปเป็นวันที่ 20 พฤษภาคม 2568                      เพื่อพิจารณาอนุมัติผ่อนผันให้เหตุการณ์นี้ ไม่ถือเป็นเหตุผิดนัดตามข้อกำหนดสิทธิสำหรับหุ้นกู้ระยะยาวจำนวน 213 ล้านบาท (ยกเลิกการเรียกให้หุ้นกู้ถึงกำหนดชำระโดยพลัน)

13.	ส่วนงานดำเนินงาน

กลุ่มบริษัทจัดโครงสร้างองค์กรเป็นหน่วยธุรกิจตามประเภทของการบริการ ในระหว่างงวดไม่มีการเปลี่ยนแปลงโครงสร้างของส่วนงานดำเนินงานที่รายงาน

ข้อมูลรายได้และกำไรของส่วนงานของกลุ่มบริษัทมีดังต่อไปนี้

ในระหว่างงวดสามเดือนสิ้นสุดวันที่ 31 มีนาคม 2568 กลุ่มบริษัทมีรายได้จากลูกค้ารายใหญ่จำนวนหนึ่งรายเป็นจำนวนประมาณ 275 ล้านบาท

14.	หุ้นทุนซื้อคืน

หุ้นทุนซื้อคืนครบกำหนดระยะเวลาการจำหน่ายในวันที่ 24 มีนาคม 2568 บริษัทฯ ไม่มีการจำหน่าย                    หุ้นทุนซื้อคืนดังกล่าว และได้ตัดหุ้นทุนซื้อคืนที่ไม่ได้จำหน่ายทั้งจำนวนโดยจดทะเบียนลดทุนกับกระทรวงพาณิชย์เมื่อวันที่ 11 เมษายน 2568 บริษัทฯ จะโอนกลับกำไรสะสมจัดสรรสำหรับหุ้นทุนซื้อคืนทั้งจำนวนหลังจากที่ได้ลดทุนที่ชำระแล้วโดยการตัดหุ้นทุนซื้อคืนดังกล่าว

15.	ใบสำคัญแสดงสิทธิที่จะซื้อหุ้นสามัญ

ในเดือนมีนาคม 2568 มีผู้มาใช้สิทธิในใบสำคัญแสดงสิทธิที่จะซื้อหุ้นสามัญ (JAS-W4) เป็นจำนวน 5,000 หน่วย หรือ 5,000 หุ้น ในราคา 3 บาทต่อหุ้น บริษัทฯ ได้จดทะเบียนเพิ่มทุนกับกระทรวงพาณิชย์                          ในวันที่ 17 เมษายน 2568 ด้วยเหตุนี้บริษัทฯ จึงได้แสดงเงินสดรับจากการใช้สิทธิดังกล่าวจำนวน 15,000 บาท เป็น “เงินรับล่วงหน้าค่าหุ้น” ในส่วนของผู้ถือหุ้น ณ วันที่ 31 มีนาคม 2568

ณ วันที่ 31 มีนาคม 2568 บริษัทฯ คงเหลือใบสำคัญแสดงสิทธิที่ยังมิได้ใช้สิทธิจำนวน 4,145,924,626 หน่วย

16.	กำไรต่อหุ้น

กำไรต่อหุ้นขั้นพื้นฐานคำนวณโดยหารกำไรสำหรับงวดที่เป็นของผู้ถือหุ้นของบริษัทฯ (ไม่รวมกำไรขาดทุนเบ็ดเสร็จอื่น) ด้วยจำนวนถัวเฉลี่ยถ่วงน้ำหนักของหุ้นสามัญที่ออกอยู่ในระหว่างงวด

กำไรต่อหุ้นปรับลดคำนวณโดยหารกำไรสำหรับงวดที่เป็นของผู้ถือหุ้นของบริษัทฯ (ไม่รวมกำไรขาดทุนเบ็ดเสร็จอื่น) ด้วยผลรวมของจำนวนถัวเฉลี่ยถ่วงน้ำหนักของหุ้นสามัญที่ออกอยู่ในระหว่างงวดกับจำนวนถัวเฉลี่ยถ่วงน้ำหนักของหุ้นสามัญที่บริษัทฯอาจต้องออกเพื่อแปลงหุ้นสามัญเทียบเท่าปรับลดทั้งสิ้นให้เป็นหุ้นสามัญ โดยสมมติว่าได้มีการแปลงเป็นหุ้นสามัญ ณ วันต้นงวดหรือ ณ วันออกหุ้นสามัญเทียบเท่า

บริษัทฯ ไม่ได้แสดงกำไรต่อหุ้นปรับลดสำหรับงวดสามเดือนสิ้นสุดวันที่ 31 มีนาคม 2568 เนื่องจากราคาใช้สิทธิของใบสำคัญแสดงสิทธิที่จะซื้อหุ้นสามัญของบริษัทฯ มีราคาสูงกว่าราคาตลาดถัวเฉลี่ยของ                                  หุ้นสามัญสำหรับงวด

17.	ภาระผูกพันและหนี้สินที่อาจเกิดขึ้น

17.1	ภาระผูกพันเกี่ยวกับรายจ่ายฝ่ายทุน

ณ วันที่ 31 มีนาคม 2568 บริษัทย่อยมีภาระผูกพันเกี่ยวกับรายจ่ายฝ่ายทุนที่เกี่ยวข้องกับการปรับปรุงอาคารและซื้ออุปกรณ์เป็นจำนวน 12 ล้านบาท

17.2	ภาระผูกพันเกี่ยวกับสัญญาบริการและสัญญาให้สิทธิ

ณ วันที่ 31 มีนาคม 2568 บริษัทฯ และบริษัทย่อยมีภาระผูกพันเกี่ยวกับสัญญาบริการและสัญญาให้สิทธิ                                   ในการเผยแพร่คอนเทนต์ต่าง ๆ ที่จะต้องจ่ายชำระในอนาคต (ไม่รวมค่าสิทธิถ่ายทอดฟุตบอลพรีเมียร์ลีกตามที่กล่าวไว้ในหมายเหตุประกอบงบการเงินระหว่างกาลข้อ 7 ) จำนวนรวม 189 ล้านบาท อายุของสัญญามีระยะเวลาตั้งแต่ 1 ถึง 3 ปี

17.3 	ณ วันที่ 31 มีนาคม 2568 บริษัทย่อยมีภาระผูกพันจากการที่ธนาคารออกหนังสือค้ำประกันการประมูลงานและการปฏิบัติตามสัญญาเป็นจำนวนเงิน 56 ล้านบาท ในนามของบริษัทย่อย

17.4	คดีฟ้องร้อง ข้อพิพาท และหนี้สินที่อาจเกิดขึ้น

ในงวดปัจจุบัน ไม่มีการเปลี่ยนแปลงที่สำคัญเกี่ยวกับคดีฟ้องร้อง ข้อพิพาท และหนี้สินที่อาจเกิดขึ้น 
ตามที่ได้เปิดเผยไว้ในหมายเหตุประกอบงบการเงินข้อ 34.4 ข้อ 34.5 และข้อ 34.6 ในงบการเงินประจำปี 2567

ฝ่ายบริหารของกลุ่มบริษัทเชื่อว่า ผลของคดีฟ้องร้องและข้อพิพาทดังกล่าวจะไม่มีผลกระทบอย่างเป็นสาระสำคัญต่องบการเงินของกลุ่มบริษัท

17.5	ใบอนุญาตประกอบกิจการโทรคมนาคมและกิจการกระจายเสียงหรือโทรทัศน์

บริษัทย่อย 5 แห่ง ได้รับใบอนุญาตประกอบกิจการโทรคมนาคมและกิจการกระจายเสียงหรือโทรทัศน์
จากสำนักงานคณะกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติ (“กสทช.”) โดยมีรายละเอียดดังต่อไปนี้

*	บริษัท จัสเทล เน็ทเวิร์ค จำกัด (“จัสเทล”) ได้รับอนุมัติการต่ออายุจาก กสทช. จากเดิมหมดอายุในวันที่ 17 พฤศจิกายน 2567 ออกไปเป็นวันที่ 17 พฤศจิกายน 2582

18.	มูลค่ายุติธรรมของเครื่องมือทางการเงิน

เนื่องจากเครื่องมือทางการเงินส่วนใหญ่ของกลุ่มบริษัทจัดอยู่ในประเภทระยะสั้นหรือมีอัตราดอกเบี้ยใกล้เคียงกับอัตราดอกเบี้ยในตลาด กลุ่มบริษัทจึงประมาณมูลค่ายุติธรรมของเครื่องมือทางการเงินใกล้เคียงกับมูลค่าตามบัญชีที่แสดงในงบฐานะการเงิน

ไม่มีการเปลี่ยนวิธีการและสมมติฐานที่ใช้ในการประมาณมูลค่ายุติธรรมของเครื่องมือทางการเงินและไม่มีการโอนรายการระหว่างลำดับชั้นของมูลค่ายุติธรรมในระหว่างงวดปัจจุบัน

19.	เหตุการณ์ภายหลังรอบระยะเวลารายงาน

19.1	เมื่อวันที่ 1 เมษายน 2568 ที่ประชุมคณะกรรมการบริษัทของบริษัทย่อยแห่งหนึ่งมีมติอนุมัติการกู้ยืมเงินจากบริษัทผู้ให้บริการสินเชื่อประเภทมีหลักทรัพย์ค้ำประกัน จำนวนวงเงินไม่เกิน 200 ล้านบาท เพื่อใช้เป็นทุนหมุนเวียน ค้ำประกันโดยที่ดินพร้อมสิ่งปลูกสร้างของบริษัทย่อย และค้ำประกันโดยบริษัทฯ

19.2	เมื่อวันที่ 25 เมษายน 2568 ที่ประชุมคณะกรรมการบริษัทฯ มีมติอนุมัติการกู้ยืมเงินจากธนาคารพาณิชย์แห่งหนึ่ง จำนวนเงินไม่เกิน 1,700 ล้านบาท เพื่อใช้ชำระค่าสิทธิรายการฟุตบอลพรีเมียร์ลีกและเอฟเอคัพ และค่าใช้จ่ายอื่น ๆ ที่เกี่ยวข้องกับการเผยแพร่คอนเทนต์รายการ และค้ำประกันโดยที่ดินพร้อมสิ่งปลูกสร้างของบริษัทย่อย หุ้นสามัญของบริษัทย่อยแห่งหนึ่งที่ถือโดยบริษัทฯ และบัญชีเงินฝากตามที่ระบุในสัญญา

20.	การอนุมัติงบการเงินระหว่างกาล

งบการเงินระหว่างกาลนี้ได้รับอนุมัติให้ออกโดยคณะกรรมการบริษัทฯ เมื่อวันที่ 14 พฤษภาคม 2568

| (หน่วย: ล้านบาท) | (หน่วย: ล้านบาท) | (หน่วย: ล้านบาท) |

|  | งบการเงินรวม | งบการเงินรวม |

|  | 2568 | 2567 |

| รายการธุรกิจกับบริษัทที่เกี่ยวข้องกัน |  |  |

| รายได้จากการขายและการบริการ | 3 | 1 |

| ต้นทุนขายและบริการ | 101 | 146 |

| ค่าเช่าจ่าย | 5 | 5 |



| (หน่วย: ล้านบาท) | (หน่วย: ล้านบาท) | (หน่วย: ล้านบาท) |

|  | งบการเงินเฉพาะกิจการ | งบการเงินเฉพาะกิจการ |

|  | 2568 | 2567 |

| รายการธุรกิจกับบริษัทย่อย |  |  |

| (ตัดออกจากงบการเงินรวมแล้ว) |  |  |

| ค่าจัดการรับ | 3 | 3 |

| รายได้ค่าเช่าและค่าบริการอื่น | 5 | 5 |

| รายได้ดอกเบี้ย | 34 | 45 |

| ค่าใช้จ่ายอื่น | 9 | 9 |

| ดอกเบี้ยจ่าย | 3 | 3 |



| (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) |

|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 31 มีนาคม 2568 | 31 ธันวาคม 2567 | 31 มีนาคม 2568 | 31 ธันวาคม 2567 |

|  |  | (ตรวจสอบแล้ว) |  | (ตรวจสอบแล้ว) |

| ลูกหนี้การค้า - กิจการที่เกี่ยวข้องกัน (หมายเหตุ 3) |  |  |  |  |

| บริษัทที่เกี่ยวข้องกัน (มีผู้ถือหุ้นร่วมกัน) | 9 | 6 | 1 | - |

| ลูกหนี้หมุนเวียนอื่น - กิจการที่เกี่ยวข้องกัน    (หมายเหตุ 3) |  |  |  |  |

| บริษัทย่อย | - | - | 312 | 340 |

| หัก: ค่าเผื่อผลขาดทุนด้านเครดิตที่คาดว่าจะเกิดขึ้น | - | - | (152) | (152) |

| ลูกหนี้หมุนเวียนอื่น - กิจการที่เกี่ยวข้องกัน - สุทธิ | - | - | 160 | 188 |

| สินทรัพย์ที่เกิดจากสัญญา - รายได้ที่ยังไม่ได้    เรียกชำระ - กิจการที่เกี่ยวข้องกัน |  |  |  |  |

| บริษัทที่เกี่ยวข้องกัน (มีผู้ถือหุ้นร่วมกัน) | - | 1 | - | - |

| เจ้าหนี้หมุนเวียนอื่น - กิจการที่เกี่ยวข้องกัน     (หมายเหตุ 10) |  |  |  |  |

| บริษัทย่อย | - | - | 153 | 46 |

| เงินมัดจำรับจากลูกค้า - กิจการที่เกี่ยวข้องกัน |  |  |  |  |

| บริษัทย่อย | - | - | 7 | 7 |



| . | . | . | . | . |

|  | งบการเงินเฉพาะกิจการ | งบการเงินเฉพาะกิจการ | งบการเงินเฉพาะกิจการ | งบการเงินเฉพาะกิจการ |

|  | ยอดคงเหลือ |  |  | ยอดคงเหลือ |

|  | ณ วันที่ |  |  | ณ วันที่ |

|  | 1 มกราคม | การเคลื่อนไหวในระหว่างงวด | การเคลื่อนไหวในระหว่างงวด | 31 มีนาคม |

|  | 2568 | เพิ่มขึ้น | ลดลง | 2568 |

| เงินให้กู้ยืมระยะสั้นแก่บริษัทย่อย |  |  |  |  |

| บริษัท จัสมิน ซับมารีน เทเลคอมมิวนิเคชั่นส์ จำกัด | 2,183 | 125 | - | 2,308 |

| บริษัท แจส ทีวี จำกัด | 1,339 | 165 | - | 1,504 |

| บริษัท จัสมิน เทคโนโลยี โซลูชั่น จำกัด (มหาชน) | 370 | - | (370) | - |

| บริษัท พรีเมียม แอสเซท จำกัด | 265 | 155 | - | 420 |

| รวม | 4,157 | 445 | (370) | 4,232 |

| หัก: ค่าเผื่อผลขาดทุนด้านเครดิตที่คาดว่าจะเกิดขึ้น | (939) | - | - | (939) |

| เงินให้กู้ยืมระยะสั้นแก่บริษัทย่อย - สุทธิ | 3,218 | 445 | (370) | 3,293 |

| เงินกู้ยืมระยะสั้นจากบริษัทย่อย |  |  |  |  |

| บริษัท เอเซียส รีเยนแนล เซอร์วิส จำกัด | 330 | - | - | 330 |

| บริษัท จัสมิน อินเตอร์เนต จำกัด | 15 | - | - | 15 |

| บริษัท ไทย ลองดิสแทนส์ เทเลคอมมิวนิเคชั่นส์ จำกัด | 10 | - | - | 10 |

| บริษัท จัสกรีน จำกัด | 65 | - | - | 65 |

| บริษัท อคิวเมนท์ จำกัด | 130 | - | (25) | 105 |

| รวม | 550 | - | (25) | 525 |



| (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) |

|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 2568 | 2567 | 2568 | 2567 |

| ผลประโยชน์ระยะสั้น | 30 | 27 | 10 | 9 |

| ผลประโยชน์หลังออกจากงาน | 3 | 3 | 1 | 1 |

| ผลประโยชน์เมื่อเลิกจ้าง | 3 | 12 | - | 4 |

| รวม | 36 | 42 | 11 | 14 |



| (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) |

|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 31 มีนาคม 2568 | 31 ธันวาคม 2567 | 31 มีนาคม 2568 | 31 ธันวาคม 2567 |

|  |  | (ตรวจสอบแล้ว) |  | (ตรวจสอบแล้ว) |

| ลูกหนี้การค้า - กิจการที่เกี่ยวข้องกัน |  |  |  |  |

| อายุหนี้คงค้างนับจากวันที่ถึงกำหนดชำระ |  |  |  |  |

| ยังไม่ถึงกำหนดชำระ | 1 | 1 | - | - |

| ค้างชำระ |  |  |  |  |

| ไม่เกิน 3 เดือน | 4 | 2 | 1 | - |

| มากกว่า 3 - 6 เดือน | 2 | 3 | - | - |

| มากกว่า 6 - 12 เดือน | 2 | - | - | - |

| รวม (หมายเหตุ 2) | 9 | 6 | 1 | - |

| ลูกหนี้การค้า - กิจการที่ไม่เกี่ยวข้องกัน |  |  |  |  |

| อายุหนี้คงค้างนับจากวันที่ถึงกำหนดชำระ |  |  |  |  |

| ยังไม่ถึงกำหนดชำระ | 120 | 174 | - | - |

| ค้างชำระ |  |  |  |  |

| ไม่เกิน 3 เดือน | 163 | 74 | - | - |

| มากกว่า 3 - 6 เดือน | 18 | 25 | - | - |

| มากกว่า 6 - 12 เดือน | 5 | 3 | - | - |

| มากกว่า 12 เดือน | 2,749 | 2,753 | - | - |

| รวม | 3,055 | 3,029 | - | - |

| หัก:	ค่าเผื่อผลขาดทุนด้านเครดิตที่คาดว่าจะเกิดขึ้น | (217) | (222) | - | - |

| สุทธิ | 2,838 | 2,807 | - | - |

| รวมลูกหนี้การค้า - สุทธิ | 2,847 | 2,813 | 1 | - |

| ลูกหนี้หมุนเวียนอื่น |  |  |  |  |

| ลูกหนี้หมุนเวียนอื่น - กิจการที่เกี่ยวข้องกัน                        (หมายเหตุ 2) | - | - | 312 | 340 |

| ลูกหนี้หมุนเวียนอื่น - กิจการที่ไม่เกี่ยวข้องกัน | 3 | 174 | 2 | 178 |

| รวม | 3 | 174 | 314 | 518 |

| หัก: ค่าเผื่อผลขาดทุนด้านเครดิตที่คาดว่าจะเกิดขึ้น | - | - | (152) | (152) |

| รวมลูกหนี้หมุนเวียนอื่น - สุทธิ | 3 | 174 | 162 | 366 |

| รวมลูกหนี้การค้าและลูกหนี้หมุนเวียนอื่น - สุทธิ | 2,850 | 2,987 | 163 | 366 |



| (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) |

|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 31 มีนาคม 2568 | 31 ธันวาคม 2567 | 31 มีนาคม 2568 | 31 ธันวาคม 2567 |

|  |  | (ตรวจสอบแล้ว) |  | (ตรวจสอบแล้ว) |

| ตราสารหนี้ที่วัดมูลค่าด้วยราคาทุนตัดจำหน่าย |  |  |  |  |

| เงินฝากประจำและตั๋วเงินฝาก | 4 | 6 | - | - |

| ตราสารทุนที่กำหนดให้วัดมูลค่าด้วยมูลค่ายุติธรรมผ่านกำไรขาดทุนเบ็ดเสร็จอื่น |  |  |  |  |

| ตราสารทุนที่อยู่ในความต้องการของตลาด | 145 | 406 | - | 210 |

| สินทรัพย์ทางการเงินที่วัดมูลค่าด้วยมูลค่า                      ยุติธรรมผ่านกำไรหรือขาดทุน |  |  |  |  |

| หน่วยลงทุนในกองทุนรวม | 68 | - | - | - |

| รวม | 217 | 412 | - | 210 |



| (หน่วย: ล้านบาท) | (หน่วย: ล้านบาท) | (หน่วย: ล้านบาท) |

|  | งบการเงินเฉพาะกิจการ | งบการเงินเฉพาะกิจการ |

|  | 31 มีนาคม 2568 | 31 ธันวาคม 2567 |

|  |  | (ตรวจสอบแล้ว) |

| ราคาทุน | 9,147 | 9,147 |

| หัก: ค่าเผื่อการด้อยค่าของเงินลงทุน | (636) | (636) |

| เงินลงทุนในบริษัทย่อย - สุทธิ | 8,511 | 8,511 |



| (หน่วย: ล้านบาท) | (หน่วย: ล้านบาท) | (หน่วย: ล้านบาท) |

|  | งบการเงินรวม | งบการเงินเฉพาะกิจการ |

| มูลค่าสุทธิตามบัญชี ณ วันที่ 1 มกราคม 2568 | 2,814 | 15 |

| ซื้อเพิ่มระหว่างงวด - ราคาทุน | 207 | - |

| จำหน่ายระหว่างงวด - มูลค่าสุทธิตามบัญชี                              ณ วันที่จำหน่าย | (10) | - |

| ค่าเสื่อมราคาสำหรับงวด | (72) | (2) |

| มูลค่าสุทธิตามบัญชี ณ วันที่ 31 มีนาคม 2568 | 2,939 | 13 |



|  |  | (หน่วย: ล้านบาท) |

|  | งบการเงินรวม | งบการเงินเฉพาะกิจการ |

| มูลค่าสุทธิตามบัญชี ณ วันที่ 1 มกราคม 2568 | 1,294 | 1,036 |

| เพิ่มขึ้นจากการขุดระหว่างงวด | 58 | - |

| ซื้อเพิ่มระหว่างงวด | 80 | 63 |

| จำหน่ายระหว่างงวด - มูลค่าสุทธิตามบัญชี ณ วันที่จำหน่าย | (1,389) | (1,095) |

| มูลค่าสุทธิตามบัญชี ณ วันที่ 31 มีนาคม 2568 | 43 | 4 |



| (หน่วย: ล้านบาท) | (หน่วย: ล้านบาท) | (หน่วย: ล้านบาท) |

|  | งบการเงินรวม | งบการเงินเฉพาะกิจการ |

| มูลค่าสุทธิตามบัญชี ณ วันที่ 1 มกราคม 2568 | 440 | 8 |

| ซื้อซอฟต์แวร์คอมพิวเตอร์ | 271 | - |

| ค่าตัดจำหน่ายสำหรับงงวด | (4) | - |

| มูลค่าสุทธิตามบัญชี ณ วันที่ 31 มีนาคม 2568 | 707 | 8 |



| (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) |

|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 31 มีนาคม 2568 | 31 ธันวาคม 2567 | 31 มีนาคม 2568 | 31 ธันวาคม 2567 |

|  |  | (ตรวจสอบแล้ว) |  | (ตรวจสอบแล้ว) |

| เจ้าหนี้การค้า - กิจการที่ไม่เกี่ยวข้องกัน | 384 | 393 | - | - |

| เจ้าหนี้หมุนเวียนอื่น - กิจการที่เกี่ยวข้องกัน (หมายเหตุ 2) | - | - | 153 | 46 |

| เจ้าหนี้หมุนเวียนอื่น - กิจการที่ไม่เกี่ยวข้องกัน | 494 | 84 | - | - |

| ค่าใช้จ่ายค้างจ่าย | 60 | 64 | 15 | 8 |

| ต้นทุนโครงการค้างจ่าย | 141 | 141 | - | - |

| รวมเจ้าหนี้การค้าและเจ้าหนี้หมุนเวียนอื่น | 1,079 | 682 | 168 | 54 |



| (หน่วย: ล้านบาท) | (หน่วย: ล้านบาท) | (หน่วย: ล้านบาท) |

|  | งบการเงินรวม | งบการเงินเฉพาะกิจการ |

| มูลค่าสุทธิตามบัญชี ณ วันที่ 1 มกราคม 2568 | 293 | 50 |

| เพิ่มขึ้นระหว่างงวด | 4 | - |

| จำหน่ายระหว่างงวด | (2) | - |

| ค่าเสื่อมราคาสำหรับงวด | (24) | (4) |

| มูลค่าสุทธิตามบัญชี ณ วันที่ 31 มีนาคม 2568 | 271 | 46 |



| (หน่วย: ล้านบาท) | (หน่วย: ล้านบาท) | (หน่วย: ล้านบาท) |

|  | งบการเงินรวม | งบการเงินรวม |

|  | 31 มีนาคม 2568 | 31 ธันวาคม 2567 |

|  |  | (ตรวจสอบแล้ว) |

| จำนวนเงินที่ต้องจ่ายตามสัญญาเช่า | 260 | 337 |

| หัก: ดอกเบี้ยรอการตัดจำหน่าย | (28) | (30) |

| รวม | 232 | 307 |

| หัก: ส่วนที่ถึงกำหนดชำระภายในหนึ่งปี | (89) | (164) |

| หนี้สินตามสัญญาเช่า - สุทธิ | 143 | 143 |



| (หน่วย: ล้านบาท) | (หน่วย: ล้านบาท) | (หน่วย: ล้านบาท) |

|  |  | งบการเงินรวม |

| ยอดคงเหลือ ณ วันที่ 1 มกราคม 2568 |  | 307 |

| เพิ่มขึ้นระหว่างงวด |  | 5 |

| ดอกเบี้ยที่รับรู้ระหว่างงวด |  | 3 |

| จ่ายค่าเช่าระหว่างงวด |  | (83) |

| ยอดคงเหลือ ณ วันที่ 31 มีนาคม 2568 |  | 232 |



| (หน่วย: ล้านบาท) | (หน่วย: ล้านบาท) |

|  | งบการเงินรวม |

| ยอดคงเหลือ ณ วันที่ 1 มกราคม 2568 | 739 |

| ออกจำหน่ายระหว่างงวด | 213 |

| จ่ายค่าใช้จ่ายในการออกหุ้นกู้ | (6) |

| ตัดจำหน่ายค่าใช้จ่ายในการออกหุ้นกู้สำหรับงวด | 1 |

| จ่ายคืนหุ้นกู้ | (215) |

| ยอดคงเหลือ ณ วันที่ 31 มีนาคม 2568 | 732 |

| หัก: ส่วนที่ถึงกำหนดชำระภายในหนึ่งปี | (525) |

| หุ้นกู้ระยะยาว - สุทธิ | 207 |



| (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) |

|  | ส่วนงานการให้บริการอินเทอร์เน็ตทีวี | ส่วนงานการให้บริการอินเทอร์เน็ตทีวี | ส่วนงานสินทรัพย์ดิจิทัลและเทคโนโลยี โซลูชั่น | ส่วนงานสินทรัพย์ดิจิทัลและเทคโนโลยี โซลูชั่น | ส่วนงานอื่น ๆ | ส่วนงานอื่น ๆ | การตัดรายการบัญชีระหว่างกัน | การตัดรายการบัญชีระหว่างกัน | งบการเงินรวม | งบการเงินรวม |

|  | 2568 | 2567 | 2568 | 2567 | 2568 | 2567 | 2568 | 2567 | 2568 | 2567 |

| รายได้จากการขายและการบริการ |  |  |  |  |  |  |  |  |  |  |

| รายได้จากภายนอก | 115 | 118 | 628 | 640 | 54 | 109 | - | - | 797 | 867 |

| รายได้ระหว่างส่วนงาน | - | - | 5 | 12 | 23 | 27 | (28) | (39) | - | - |

| รายได้ทั้งสิ้น | 115 | 118 | 633 | 652 | 77 | 136 | (28) | (39) | 797 | 867 |

| กำไร (ขาดทุน) จากการดำเนินงานตามส่วนงาน | - | (23) | 149 | 190 | 11 | 41 |  |  | 160 | 208 |

| กำไรจากการขายสินทรัพย์สกุลเงินดิจิทัล | - | - | 191 | 27 | 69 | - |  |  | 260 | 27 |

| รายได้และค่าใช้จ่ายที่ไม่ได้ปันส่วน |  |  |  |  |  |  |  |  | (159) | (110) |

| กำไรก่อนภาษีเงินได้ |  |  |  |  |  |  |  |  | 261 | 125 |

| ค่าใช้จ่ายภาษีเงินได้ |  |  |  |  |  |  |  |  | (30) | (46) |

| กำไรสำหรับงวด |  |  |  |  |  |  |  |  | 231 | 79 |

| ส่วนของผู้มีส่วนได้เสียที่ไม่มีอำนาจควบคุมของบริษัทย่อย |  |  |  |  |  |  |  |  | (55) | (54) |

| กำไรส่วนที่เป็นของผู้ถือหุ้นของบริษัทฯ |  |  |  |  |  |  |  |  | 176 | 25 |



| บริษัท | ประเภทใบอนุญาต | บริการที่ได้รับอนุญาต | ระยะเวลา |

| บริษัท อคิวเมนท์ จำกัด | โทรคมนาคมแบบที่สองที่ไม่มีโครงข่ายเป็นของตัวเอง | บริการสื่อสารผ่านดาวเทียมที่ใช้จานสายอากาศ                          ขนาดเล็ก | 22 มิถุนายน 2563 - 22 มิถุนายน 2568 |

| บริษัท จัสมิน อินเตอร์เนต จำกัด | โทรคมนาคมแบบที่หนึ่ง | บริการขายต่อบริการโทรคมนาคมและบริการอินเทอร์เน็ต | 22 มิถุนายน 2563 - 22 มิถุนายน 2568 |

| บริษัท จัสเทล เน็ทเวิร์ค จำกัด | โทรคมนาคมแบบที่หนึ่ง | บริการอินเทอร์เน็ต | 22 มิถุนายน 2563 - 22 มิถุนายน 2568 |

|  | โทรคมนาคมแบบที่สอง | บริการวงจรเช่าภายในและระหว่างประเทศ และอินเทอร์เน็ตเกตเวย์ระหว่างประเทศ | 15 มิถุนายน 2563 - 15 มิถุนายน 2568 |

|  | โทรคมนาคมแบบที่สาม | บริการวงจรเช่าส่วนบุคคลระหว่างประเทศ | 18 พฤศจิกายน 2567 - 17 พฤศจิกายน 2582* |

| บริษัท จัสมิน เทคโนโลยี โซลูชั่น จำกัด (มหาชน) | โทรคมนาคมแบบที่หนึ่ง | บริการอินเทอร์เน็ต | 21 ธันวาคม 2564 - 21 ธันวาคม 2569 |

| บริษัท แจสทีวี จำกัด | โครงข่ายกระจายเสียงหรือโทรทัศน์ที่ไม่ใช้คลื่นความถี่ระดับชาติ | บริการโครงข่ายกระจายเสียงหรือโทรทัศน์ที่ไม่ใช้คลื่นความถี่ระดับชาติ | 29 กรกฎาคม 2563 - 28 กรกฎาคม 2578 |